UPRAVNOM VIJEĆU

Opatija, 28.ožujka 2022.

Na sjednici Vlade Republike Hrvatske održanoj 10.prosinca 2021.godine donesena je Odluka o isplati namjenske pomoći za podmirivanje dijela dospjelih obveza bolničkih zdravstvenih ustanova kojima su osnivači županije prema dobavljačima lijekova, potrošnog i ugradbenog medicinskog materijala.

Nastavno na donesenu Odluku, Thalassotherapiji Opatija u prosincu 2021. godine doznačena su sredstva u iznosu od 10.899,00 kuna.

Temeljem čl.5 Ugovora o načinu utroška namjenskih financijskih sredstava između Republike Hrvatske, Ministarstva zdravstva i Primorsko-goranske županije propisano je Upravnom vijeću Ustanove donošenje akta koji sadrži analizu i ocjenu postojećeg financijskog stanja s prijedlogom mjera za otklanjanje utvrđenih uzroka nastanka negativnog poslovanja, mjerama i akcijskim planom za stabilno i održivo poslovanje.

 Slijedom iznijetog, predlaže se Upravnom vijeću da prihvati Odluku o mjerama za otklanjanje utvrđenih uzroka nastanka negativnog poslovanja s akcijskim planom provedbe mjera u 2022.godini kako bi se ista u roku mogla dostaviti Primorsko-goranskoj županiji odnosno Ministarstvu zdravstva.

 Ravnatelj:

 Prof.dr.sc. Viktor Peršić,dr.med.